CELEX: 32020D0520
Language: fi
Date: 2019-11-18 00:00:00
Title: Neuvoston päätös (EU) 2020/520, annettu 18 päivänä marraskuuta 2019, maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävän pöytäkirjan allekirjoittamisesta Euroopan unionin ja sen jäsenvaltioiden puolesta Bulgarian tasavallan, Kroatian tasavallan ja Romanian Euroopan unioniin liittymisen huomioon ottamiseksi

15.4.2020   
               
               
                  FI
               
               
                  Euroopan unionin virallinen lehti
               
               
                  L 117/1
               
            
         NEUVOSTON PÄÄTÖS (EU) 2020/520,
         annettu 18 päivänä marraskuuta 2019,
         maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävän pöytäkirjan allekirjoittamisesta Euroopan unionin ja sen jäsenvaltioiden puolesta Bulgarian tasavallan, Kroatian tasavallan ja Romanian Euroopan unioniin liittymisen huomioon ottamiseksi
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 172 artiklan luettuna yhdessä sen 218 artiklan 5 kohdan kanssa,
         ottaa huomioon Bulgarian ja Romanian liittymisasiakirjan sekä Kroatian tasavallan liittymisasiakirjan ja erityisesti niiden 6 artiklan 2 kohdan,
         ottaa huomioon Euroopan komission ehdotuksen
         sekä katsoo seuraavaa:
         
                     (1)
                  
                  
                     Maailmanlaajuista siviilisatelliittinavigointijärjestelmää (GNSS) koskeva Euroopan yhteisön ja sen jäsenvaltioiden sekä Ukrainan yhteistyösopimus (1), jäljempänä ’sopimus’, allekirjoitettiin 1 päivänä joulukuuta 2005, ja se tuli voimaan 1 päivänä joulukuuta 2013.
                  
               
                     (2)
                  
                  
                     Bulgaria ja Romania liittyivät unioniin 1 päivänä tammikuuta 2007 ja Kroatia liitttyi unioniin 1 päivänä heinäkuuta 2013.
                  
               
                     (3)
                  
                  
                     Liittymisestä mainittuun sopimukseen sovitaan Bulgarian ja Romanian liittymisasiakirjan 6 artiklan 2 kohdan sekä Kroatian liittymisasiakirjan 6 artiklan 2 kohdan mukaisesti tekemällä sopimukseen pöytäkirja. Kyseisissä määräyksissä määrätään yksinkertaistetusta menettelystä, jossa pöytäkirjan tekevät neuvosto, joka tekee ratkaisunsa yksimielisesti jäsenvaltioiden puolesta, ja Ukraina.
                  
               
                     (4)
                  
                  
                     Neuvosto valtuutti 23 päivänä lokakuuta 2006 ja 14 päivänä syyskuuta 2012 komission aloittamaan neuvottelut kyseessä olevien kolmansien maiden kanssa unionin ja sen jäsenvaltioiden tekemiin kansainvälisiin sopimuksiin liitettävien pöytäkirjojen tekemisestä.
                  
               
                     (5)
                  
                  
                     Komissio sai onnistuneesti verbaalinoottien vaihdolla päätökseen Ukrainan kanssa käydyt neuvottelut maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen liitettävästä pöytäkirjasta Bulgarian tasavallan, Kroatian tasavallan ja Romanian Euroopan unioniin liittymisen huomioon ottamiseksi, jäljempänä ’pöytäkirja’.
                  
               
                     (6)
                  
                  
                     Pöytäkirja olisi allekirjoitettava Euroopan unionin ja sen jäsenvaltioiden puolesta sillä varauksella, että sen tekeminen saatetaan myöhemmin päätökseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Annetaan lupa allekirjoittaa maailmanlaajuista siviilisatelliittinavigointijärjestelmää (GNSS) koskevaan Euroopan yhteisön ja sen jäsenvaltioiden sekä Ukrainan yhteistyösopimukseen Bulgarian tasavallan, Kroatian tasavallan ja Romanian Euroopan unioniin liittymisen huomioon ottamiseksi liitettävä pöytäkirja unionin ja sen jäsenvaltioiden puolesta sillä varauksella, että sen tekeminen saatetaan päätökseen. (2)
            
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin ja sen jäsenvaltioiden puolesta.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 18 päivänä marraskuuta 2019.
            
               
                  Neuvoston puolesta
               
               
                  Puhemies
               
               J. LEPPÄ
            
         
         
            (1)  EUVL L 125, 26.4.2014, s. 3.
         
            (2)  Pöytäkirjan teksti julkaistaan yhdessä sen tekemistä koskevan päätöksen kanssa.